text: Camilla Pedersen overført til Hammel Neurocenter
  25 september 2013 kl. 12.38
  Den danske europamester i triatlon, Camilla Pedersen, er blevet flyttet til Neurocentret i Hammel, hvor hun skal genoptrænes.
  Camilla Pedersen har ligget i koma på sygehuset i Odense siden et alvorligt cykelstyrt.
  I søndags blev hun vækket for første gang, og i går blev hun overført til Hammel Neurocenter .
  - Familien fortæller, at Camilla stadig er meget træt og omtåget. Det er en barsk omgang, hun har været igennem, men det er naturligvis rigtigt positivt, at hun nu er i hænderne på specialisterne på Neurocentret i Hammel, og hendes genoptræning langsomt kommer i gang, når hun er klar til detl, siger Janni Møller Thomsen, der er en nær veninde og står bag en støtteindsamling til Camilla.
  I morges var der indsamlet 32.861 kr.
  Pengene skal gøre, at Camilla Pedersen ikke behøver at bekymre sig om økonomi, men kan fokusere på genoptræning.
  